CELEX: 62012CA0595
Language: sl
Date: 2014-03-06 00:00:00
Title: Zadeva C-595/12: Sodba Sodišča (prvi senat) z dne 6. marca 2014 (predlog za sprejetje predhodne odločbe Tribunale Amministrativo Regionale per il Lazio – Italija) – Loredana Napoli proti Ministero della Giustizia – Dipartimento Amministrazione Penitenziaria (Predlog za sprejetje predhodne odločbe — Socialna politika — Direktiva 2006/54/ES — Načelo enakega obravnavanja moških in žensk pri zaposlovanju in poklicnem delu — Usposabljanje za pridobitev statusa uradnika — Izključitev zaradi daljše odsotnosti — Odsotnost zaradi porodniškega dopusta)

28.4.2014   
            
            
               SL
            
            
               Uradni list Evropske unije
            
            
               C 129/5
            
         Sodba Sodišča (prvi senat) z dne 6. marca 2014 (predlog za sprejetje predhodne odločbe Tribunale Amministrativo Regionale per il Lazio – Italija) – Loredana Napoli proti Ministero della Giustizia – Dipartimento Amministrazione Penitenziaria
   (Zadeva C-595/12) (1)
   
   ((Predlog za sprejetje predhodne odločbe - Socialna politika - Direktiva 2006/54/ES - Načelo enakega obravnavanja moških in žensk pri zaposlovanju in poklicnem delu - Usposabljanje za pridobitev statusa uradnika - Izključitev zaradi daljše odsotnosti - Odsotnost zaradi porodniškega dopusta))
   2014/C 129/05
   Jezik postopka: italijanščina
   
      Predložitveno sodišče
   
   Tribunale Amministrativo Regionale per il Lazio
   
      Stranki v postopku v glavni stvari
   
   
      Tožeča stranka: Loredana Napoli
   
      Tožena stranka: Ministero della Giustizia – Dipartimento Amministrazione Penitenziaria
   
      Predmet
   
   Predlog za sprejetje predhodne odločbe – Tribunale Amministrativo Regionale per il Lazio – Razlaga členov 2(2)(c), 14(2) in 15 Direktive 2006/54/ES Evropskega parlamenta in Sveta z dne 5. julija 2006 o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu (UL L 204, str. 23) – Neposredni učinek – Izobraževanje za pridobitev statusa uradnika – Nacionalna ureditev, ki določa, da se osebo, ki je upravičeno odsotna več kot 30 zaporednih dni, izključi iz izobraževanja in se jo vključi v naslednje izobraževanje – Odsotnost zaradi porodniškega dopusta.
   
      Izrek
   
   
               1)
            
            
               Člen 15 Direktive 2006/54/ES Evropskega parlamenta in Sveta z dne 5. julija 2006 o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu je treba razlagati tako, da nasprotuje nacionalni zakonodaji, ki zaradi razlogov javnega interesa žensko, ki je na porodniškem dopustu, izključi z usposabljanja, ki je del njene zaposlitve in ki je obvezno za končno imenovanje na mesto uradnika ter za izboljšanje njenih delovnih pogojev, čeprav ji zagotavlja pravico do udeležbe na naslednjem izobraževanju, ki bo organizirano, vendar datum tega izobraževanja še ni gotov.
            
         
               2)
            
            
               Člen 14(2) Direktive 2006/54 se ne uporablja za nacionalno zakonodajo, kot je ta v postopku v glavni stvari, ki določene dejavnosti sicer ne pridrži le moškim delavcem, vendar pa zamakne dostop do te dejavnosti delavkam, ki niso mogle v celoti zaključiti usposabljanja zaradi obveznega porodniškega dopusta.
            
         
               3)
            
            
               Določbe členov 14(1)(c) in 15 Direktive 2006/54 so dovolj jasne, natančne in brezpogojne, da imajo lahko neposredni učinek.
            
         
      (1)  UL C 86, 23.3.2013.